text: Bybusserne i Horsens kører igen normalt
  24 november 2016 kl. 05.20
  Bybusserne i Horsens er atter på gaden og kører torsdag morgen som normalt efter køreplanen. En overenskomststridig arbejdsnedlæggelse blandt chaufførerne stoppede onsdag middag kørslen.
  Onsdag kørte mange af Midttrafiks busser ikke på grund af overenskomststridige arbejdsnedlæggelser hos Arriva. Det ramte først og fremmest regionalruter omkring Aarhus - men ved middagstid også bybusserne i Horsens.
  Torsdag morgen kører alle busser igen som normalt. Det oplyser Midttrafik på deres hjemmeside.
  Arbejdsnedlæggelsen rammer alle 11 bybus-ruter i Horsens. 
  Arbejdsnedlæggelsen begyndte onsdag morgen blandt Arrivas omkring 40 chauffører ved garagen i Stilling og ramte kørslen på regionalruter omkring Aarhus.
  